EkBass/fiwiki-20250220-pages-articles huggingface dataset:
Iisalmen ortodoksinen seurakunta

Iisalmen ortodoksinen seurakunta on entinen Pohjois-Savossa ja Pohjois- Pohjanmaalla toiminut ortodoksinen seurakunta. Seurakunnan pääkirkko oli profeetta Elian kirkko Iisalmessa ja seurakunnalla oli myös kirkot Kiuruvedellä, Lapinlahdella ja Nivalan Karvoskylässä sekä tšasounat Sonkajärvellä, Sukevalla, Salahmilla, Alapitkällä, Haapaveden Kytökylässä ja Pyhäsalmella. Kiuruveden ortodoksinen seurakunta liittyi Iisalmen ortodoksiseen seurakuntaan 1.1.2016.Kiuruveden ortodoksinen seurakunta yhdistyi Iisalmen ortodoksiseen seurakuntaan. Arkistoitu. Uutiset, Iisalmi, Seurakunnat, Suomen ortodoksinen kirkko Iisalmen ortodoksinen seurakunta liitettiin 2021 osaksi Kuopion ortodoksista seurakuntaa. Iisalmi kuului yhtenä ns. Kuutosiin eli kuuden yhteistyöseurakunnan muodostamaan yhteistyöryhmään. Iisalmen ortodoksinen seurakunta julkaisi yhdessä näiden kuuden muun yhteistyöseurakunnan kanssa omaa tiedotuslehteä nimeltään Solea. Lehden voi nykyisin lukea myös Internetistä. Myöhemmin Iisalmen ortodoksinen seurakunta tiedotti Aamun Koiton läntisten seurakuntien seurakuntaliitteessä. ==Kuvia== Kuva:Iisalmen ortodoksinen kirkko sisäkuva.jpg|Sisänäkymä Iisalmen profeetta Elian kirkosta. Kuva:Ilmari Ahonen - Lapinlahden Kaikkien pyhien kirkko - rukoushuone 1959, kirkko 1987, liekkikupoli 2009 - Pekka Halosentie 18 - Lapinlahden kk - Lapinlahti.jpg|Lapinlahden Kaikkien pyhien kirkko on ortodoksinen kirkko Lapinlahden kirkonkylässä. Kuva:Karvoskylan_kirkko.jpg| Nivalan Karvoskylän Kristuksen kirkastumisen kirkko. Kuva:Kai Eklund - Alapitkän tsasouna - Pyhän Kolminaisuuden rukoushuone - Alapitkäntie 14, Alapitkä - Lapinlahti.jpg|Alapitkän Pyhän Kolminaisuuden rukoushuone on ortodoksinen tsasouna Lapinlahden Alapitkän kylässä. == Lähteet == == Kirjallisuutta == * * == Aiheesta muualla == * Iisalmen ortodoksinen seurakunta Luokka:Suomen entiset ortodoksiset seurakunnat Luokka:Iisalmen seurakunnat Luokka:Kuopion ja Karjalan hiippakunta
Vaaka (täsmennyssivu)

Vaaka tarkoittaa seuraavia asioita: * vaaka, kappaleen massan tai painon mittaamiseen käytettävä laite * Vaaka, tähdistö * vaaka, Eläinradan merkki ja horoskooppimerkki * Vaaka, Vauvakassiyhdistys - Vaaka ry * Vaaka Partners Oy, suomalainen pääomasijoitusyhtiö * Yksinkertainen voimisteluliike, jossa voimistelija seisoo yhdellä jalalla tasapainottaen eteenpäin kumarretun yläruumiinsa ja taakse ojennetun toisen jalkansa vaakatasoon levittäen samalla kätensä sivulle. Niskaa taivutetaan siten, että katse on mahdollisimman suoraan eteenpäin. Yhdyssanoissa voi tarkoittaa myös muunlaisia yhdelle jalalle tasapainottamisia. Esimerkiksi kukkovaaka on liike, jossa voimistelija on pystyasennossa toinen jalka ylös koukistettuna ja kädet sivulle ojennettuina.
Käärme (täsmennyssivu)

Käärme voi tarkoittaa ainakin seuraavia asioita: * käärmeet, matelijoiden alalahko * Käärme (tähdistö), tähdistö * Käärme (kiinalainen horoskooppi), kiinalainen horoskooppimerkki * Käärme, Dannyn albumi * kristinuskon syntiinlankeemuksessa esiintyvä hahmo
Hermokudos

Hermokudos muodostuu hermosoluista eli neuroneista ja hermotukisoluista eli gliasoluista, joita on paljon enemmän kuin neuroneja. Neuronit muodostuvat solukeskuksesta eli soomasta, jossa hermosolun tuma sijaitsee ja siihen liittyneistä dendriiteistä eli tuojahaarakkeista sekä yhdestä soomaan liittyneestä aksonista eli viejähaarakkeesta. Hermosolut pystyvät synnyttämään ja johtamaan hermoimpulsseja, joihin hermokudoksen toiminta pääasiassa perustuu. Hermokudosta löytyy erityisesti aivoista, joka on hermostollisen toiminnan keskus. Luokka:Hermosto Luokka:Histologia Luokka:Seulonnan keskeiset artikkelit
Surakarta

Surakarta eli Solo on kaupunki Keski-Jaavalla, Indonesiassa. Sen pinta-ala on 44 neliökilometriä ja asukasluku noin 500 000. Kaupunki sijaitsee Bengawan Solon, Jaavan saaren pisimmän joen varrella noin 55 km pohjoiseen Yogyakartasta. Hollantilaisten hallinnon aikana se oli Surakartan provinssin pääkaupunki. Japanilaiset miehittivät sitä toisen maailmansodan aikana. Kaupungin tärkeimmät kielet ovat indonesia ja jaava. == Lähteet == Luokka:Indonesian kaupungit Luokka:Jaava
Solo

Solo voi tarkoittaa seuraavia: * solo, italiankielisenä kansainväliseksi tulleena musiikkiterminä soolo * Solo ry, suomalaisten solistien, muusikkojen ja kapellimestarien yhdistys * Solo, Surakarta, kaupunki Jaavalla Indonesiassa * Solo, australialainen virvoitusjuoma * SolO, Solar Orbiter, ESA:n tuleva aurinkoa tutkiva avaruusluotain * Solo, entinen Yhdyspankin ja Merita Pankin elektronisten pankkipalveluiden tuotemerkki * Solo (s. 1968), yhdysvaltalainen näyttelijä ja rap-artisti * Solo sukunimenä: ** Hope Solo (s. 1981), yhdysvaltalainen jalkapallomaalivahti ** Ksenia Solo (s. 1987), kanadalainen näyttelijä * Solo, vuoden 1969 elokuva * Yhdessä yksinäiset (Solo), vuoden 1978 elokuva * Solo, vuoden 1996 elokuva * Solo, vuoden 2006 elokuva * Solo, vuoden 2008 elokuva * Solo, vuoden 2011 elokuva * Solo: A Star Wars Story, vuoden 2018 elokuva * Han Solo, kuvitteellinen hahmo Tähtien sota -elokuvissa * Solo, Andrew Lanen säveltämä ja Alsoun esittämä laulu, Venäjän edustaja Eurovision laulukilpailussa 2000 * Solo, Clean Banditin kappale vuodelta 2018 * Solo, Blankan kappale, Puolan edustaja Eurovision laulukilpailussa 2023
Kotkan ortodoksinen seurakunta

Kotkan ortodoksinen seurakunta oli Kotkan kaupungin ympäristössä toimiva ortodoksinen seurakunta. Kotkan lisäksi siihen kuuluivat Pyhtää, Loviisa, Myrskylä ja Lapinjärvi.Kotkan ortosoksinen seurakunta | Suomen ortodoksinen kirkko Seurakunta liitettiin osaksi Kaakkois-Suomen ortodoksista seurakuntaa vuonna 2021. ==Kirkot ja tsasounat== thumb|Kotkan tsasouna Seurakunnan pääkirkko oli Kotkassa sijaitseva Pyhän Nikolaoksen kirkko, joka on rakennettu 1799–1801. Kirkon arkkitehteina olivat Jacov Perrin ja Miller. Se edustaa klassista palladistista tyylisuuntausta.Kymi kutsuu - Kotkan ortodoksinen kirkko Seurakunnalla on Loviisassa Pyhän Jumalansynnyttäjän Kasanilaisen ikonin kirkkoLoviisa | Suomen ortodoksinen kirkko , joka on sijainnut Loviisassa vuodesta 1836 lähtien. Lisäksi seurakunnalla on tsasouna Kotkassa Metsolassa hautausmaalla ja Loviisassa kappeli hautausmaalla. ==Kirkkoherrat== *Mikael Iltonoff 1800-luvun loppu-1940 *Johannes Usvamo 1940-1955 *Mikael Ritamo 1955-1969 *Filadelfos Laakso 1970-1990 *Veikko Lisitsin 1990-2010 *Alexander Hautamäki 2011 - 2019 *Timo Tynkkynen (vt.) 2019 - == Lähteet == Luokka:Suomen entiset ortodoksiset seurakunnat Luokka:Kotkan seurakunnat Luokka:Helsingin ortodoksinen hiippakunta
Kytkykauppavirhe

Kytkykauppavirhe on argumentaatiovirhe, jossa oletetaan johonkin objektiin assosioituvan ominaisuuden periytyvän kuin kytkykauppana tämän objektin subjekteille. Tämän virheen yleinen kaava on seuraava: #A on jokin aatesuunta, ideologia, argumentti tms. objekti #B on ominaisuus, joka assosioidaan A:han #Henkilö X edustaa A:ta #Siispä henkilö X edustaa myös B:tä (hän saa B:n "kytkykauppana" A:n kanssa) Virhe on siinä, että assosiaatio ei tarkoita samaa kuin ja. Tässä virheessä assosiaatio samaistetaan additioon (ja -termiin). Mikäli esimerkin toisessa lauseessa olisi termi B on ominaisuus, joka esiintyy yhdessä kiinteästi A:n kanssa, päätelmä olisi validi. Esimerkki kytkykauppavirheestä on: :Pekka on kommunisti. Kommunismi ja ateismi käyvät käsi kädessä. Pekka on siis ateisti. Luokka:Argumentaatiovirheet
The Andrew Lloyd Webber Collection

The Andrew Lloyd Webber Collection on englantilaisen laulajattaren Sarah Brightmanin albumi joka on julkaistu vuonna 1997. Se koostuu kokonaan tunnetun säveltäjän ja Brightmanin ex-miehen Andrew Lloyd Webberin eri musikaaleihin säveltämistä lauluista. ==Kappaleet== # The Phantom of the Opera (sanat Charles Hart, musikaalista Phantom of the Opera) 4:21 # The Unexpected Song (sanat Don Black, musikaalista Song & Dance) 2:56 # Chanson d'enfance (sanat Don Black ja Charles Hart, musikaalista The Aspects of Love) 3:55 # All I Ask of You (sanat Charles Hart, musikaalista Phantom of the Opera) 4:10 # Don't Cry For Me Argentina (sanat Tim Rice, musikaalista Evita) 5:54 # Another Suitcase In Another Hall (sanat Tim Rice, musikaalista Evita) 3:21 # Love Changes Everything (sanat Don Black ja Charles Hart, musikaalista The Aspects of Love) 3:34 # Amigos para siempre (sanat Don Black, Barcelonan kesäolympialaisten tunnuslaulu) 4:36 # Memory (sanat Trevor Nunn T.S. Eliotin mukaan, musikaalista Cats) 3:58 # Gus: The Theatre Cat (sanat T.S. Eliot, musikaalista Cats) 5:11 # Anything But Lonely (sanat Don Black ja Charles Hart, musikaalista Cats) 2:57 # Macavity: The Mystery Cat (sanat T.S. Eliot, musikaalista Cats) 4:46 # Tell Me On A Sunday (sanat Don Black, musikaaleista Tell Me On A Sunday ja Song & Dance) 3:45 # Wishing You Were Somehow Here Again (sanat Charles Hart, musikaalista Phantom of the Opera) 3:31 # Pie Jesu (sanat David R. Murray, musikaalista Requiem) 3:55 # The Music of the Night (sanat Richard Stilgoe, musikaalista Phantom of the Opera) 5:22 Luokka:Sarah Brightmanin albumit Luokka:Vuoden 1997 albumit
Katkeruuteen vetoaminen

Argumentum ad odium (katkeruuteen vetoaminen) on tunneperäinen argumentaatiovirhe, jossa vastaväite pyritään kumoamaan sillä, että vastaväittäjällä on jotakin hampaankolossa väitteen esittäjää vastaan. Sen yleinen kaava on seuraava : #Henkilö X esittää väitteen A #Henkilö Y esittää väitteen B #Y kokee antipatiaa X:ää kohtaan #Siispä väitteen A on oltava epätosi Esimerkki argumentum ad odiumista voisi olla vaikkapa: :Matti Muttisen esittämä länsimetroa koskeva argumentti on virheellinen. Me olimme peruskoulussa samalla luokalla, ja hän löi minua. Luokka:Tunnepohjainen argumentointi
Eden (Sarah Brightmanin albumi)

Eden on Sarah Brightmanin albumi vuodelta 1998. Se nousi USA:ssa Klassisen listan ykköseksi ja pysyi listalla uskomattomat 99 viikkoa vuosina 1998 - 1999. Viimeksi albumi nousi sijalle seitsemän asti vuonna 2001. ==Kappaleet== # # # # # # # # # # # # # # # \---- Bonuskappale joissain versioissa: #The Last Words You Said Luokka:Vuoden 1998 albumit Luokka:Sarah Brightmanin albumit
Quelimane

Quelimane on satamakaupunki Mosambikissa. Kaupunki on Zambezian provinssin pääkaupunki ja hallinnollinen keskus. Se sijaitsee 25 kilometrin päässä Rio dos Bons Sinais -joen suulta. Kaupungissa on sairaala, kaksi katedraalia ja moskeija. Vuonna 2007 Quelimanessa oli noin 193 000 asukasta. Se on Mosambikin seitsemänneksi suurin kaupunki. == Lähteet == == Aiheesta muualla == Luokka:Mosambikin kaupungit Luokka:Zambezian maakunta
Färsaarten lippu

Färsaarten lipussa () on valkoisella pohjalla punainen risti, jolla on siniset reunat. Sinistä ja punaista väriä esiintyy perinteisissä färsaarelaisissa päähineissä. Valkoinen väri symboloi rantaan iskeytyviä aaltoja ja taivasta. Lippua kutsutaan joskus nimellä "Merkið". Lippu suunniteltiin vuonna 1919, mutta virallisesti se tunnustettiin Färsaarten kansallislipuksi vasta 23. maaliskuuta 1948. Alun perin tämä färsaarelaisopiskelijoiden suunnittelema lippu oli käytössä ainoastaan maissa. Toisen maailmansodan aikana lippu otettiin kuitenkin käyttöön myös meriliikenteessä, ja sillä erotettiin Britannian miehittämän Färsaarten laivat Saksan miehittämän Tanskan laivoista.Färsaarten lippu, Visitfaroeislands.com Viitattu 13.8.2018 == Lipun mitat ja värit == Färsaarten lipun korkeus on 8 ja pituus 11 mittayksikköä. Punaisen ristin leveys on 1/8 lipun korkeudesta. Sinisen reunuksen leveys puolestaan 1/2 punaisesta rististä eli 1/16 koko lipun korkeudesta. Valkoisten neliöiden sivut ovat 3 mittayksikköä. Lipun viralliset väriarvot ovat: Pantone * Punainen: PMS 032 * Sininen: PMS 300 ==Katso myös== * Skandinaavinen risti == Lähteet == Luokka:Itsehallintoalueiden liput lippu
Kyynisyys

Kyynisyys on pilkallisuutta, välinpitämättömyyttä, kylmyyttä ja julkeutta. Kyynisyys voi olla ihmisen alhaisuuden tai pahuuden osoittamista julkealla tavalla.Iso sivistyssanakirja, WSOY 2008. Ihminen voi olla kyyninen jostain tietystä asiasta tai suhteessa johonkin. Kyynisyyttä voi olla esimerkiksi jonkun toisen henkilön innon tai jonkin asian leimaaminen lapselliseksi lannistavalla tavalla. Kyynisyyteen voi liittyä asian merkityksen vähättely, sen toteutumisen epäily, tai varoittelu asian epäonnistumisen aiheuttamasta pettymyksestä. Kyynisyys koetaan usein pahantahtoisena tai loukkaavana. Jotkut pitävät kyynisyyttä myös realiteetin äänenä, jolla hillitään epärealistista tavoittelua. ==Lähteet== Luokka:Asenne
Pauli Rantanen

Pauli Rantanen (13. joulukuuta 1936 Harlu – 26. tammikuuta 2016 Vihti) oli vihtiläinen keksijä, jonka keksintöjen tarkoitus oli luonnonsuojelu ja kehitysmaiden köyhien auttaminen. ==Rantasen elämän pääkohdat== Pauli Rantanen on sota-ajan evakko, jonka perhe asettui Tohmajärvelle. Kymmenvuotiaana pojasta tuli paimen, 12-vuotiaana renki ja 14-vuotiaana verhoilija. 17-vuotiaana sähköasentajana hän rakensi itselleen talon, jonka alakerrassa hänellä oli metalliverstas ja kodinkoneliike. Sitten hän siirtyi monikansallisen öljy-yhtiön palvelúkseen ensin Itä-Suomen aluejohtajana ja sitten Australiassa. Siellä öljyä etsiessään hän törmäsi arvomineraalien etsijöihin ja vaihtoi taas alaa jalokiviammattilaiseksi. Palattuaan 1970-luvun puolivälissä Suomeen Pauli Rantanen aloitti kehitysaputyön toimimalla kirkon ja helluntaiherätyksen yhteisen kahvikampanjan puuhamiehenä. Vuonna 1979 hän oli mukana perustamassa LKA:n (nykyisin Fida International) ensimmäistä kirpputoria Helsingin Vilhovuorenkadulle. LKA:n valtakunnallinen tekstiilikeräys Yhdelle vähimmistä toteutettiin Vihdin Selkin kylässä 1981. Alueelle kerättiin useita miljoonia kiloja tekstiilijätettä. Samaan aikaan rakennettiin LKA:lle laaja kirpputoriketju sekä synnytettiin teollista tekstiilinkierrätystä harjoittava Rejtex Oy. Se sai Uudenmaan ympäristöpalkinnon 1991, Helsingin kierrätyspalkinnon 1993 ja Ekosäätiön Pekka Kuusi -palkinnon. Rejtex Oy:n toiminta loppui konkurssiin 1994. LKA:n ja Pauli Rantasen tiet erosivat 1989, jolloin tekstiilinkierrätyksestä päävastuun otti Uuden kasvun yhdistys ry. Pauli Rantanen toimi sen puheenjohtajana 9.12.2009 asti. Yhdistys teki 1990-luvulla valtion rahoittamia kehitysapuprojekteja Ugandassa. ==Rantasen keksintöjä== * Taloudellinen (vähän puuta kuluttava) Sarajevo-keitin. * kolmannen sukupolven hiilletysuuni, joka mahdollistaa puun kasvunesteiden (kuten koivusokeri ja kasvistanolit) talteenoton. * aurinkoenergiaa käyttävä kodin käyttöveden puhdistuslaite * vedenkuljetusastia * öljynimeytysmatto tekstiilijätteestä * erilaiset tekstiilikierrätystuotteet (valmistajia Suomessa muun muassa Dafecor Oy ja Jyka-tuote). == Lähteet == == Kirjallisuutta == * Aalto, Kaj: Köyhien Pauli - Kierrättäjä Jumalan armosta. Osumakirjat. Hakapaino Oy Helsinki 1994. Luokka:Suomalaiset keksijät Luokka:Vuonna 1936 syntyneet Luokka:Vuonna 2016 kuolleet
Susan Aglukark

Susan Aglukark O.C. (s. 27. tammikuuta 1967, Churchill, Manitoba, Kanada) on kanadalainen laulaja ja lauluntekijä. Hän esiintyy englanniksi ja inuktituktiksi Hän on myös työskennellyt kielitieteilijänä Intiaanien ja Pohjois-Kanadan Intiaanien- ja Pohjoisten suhteiden osastolla. Hän on inuitti, ja hänen musiikissaan on vaikutteita popista ja inuittimusiikista. Vuonna 1992 Aglukark julkaisi omakustanteena albumin Arctic Rose. Seuraavana vuonna hän solmi levytyssopimuksen, ja 1995 ilmestyi hänen läpimurtoalbuminsa This Child. Siltä singlenä julkaistu O Siem pääsi listaykköseksi. Aglukark asuu Oakvillessa, Ontariossa. Hän on myös saanut lukuisia kunnianosoituksia ja palkintoja. Muun muassa kunniatohtorin arvot Albertan yliopistosta, Toronton yliopistosta, Saskatchewanin yliopistosta ja Lethbridge yliospistosta. Hän asuu tällä hetkellä, vuonna 2018, Oakvillessä Ontariossa. == Lähteet == == Aiheesta muualla == * * * Luokka:Eskimokansoihin kuuluvat henkilöt Luokka:Kanadalaiset laulaja-lauluntekijät Luokka:Officer of the Order of Canada Luokka:Vuonna 1967 syntyneet Luokka:Elävät henkilöt
Ralph Lauren

Ralph Lauren (alkujaan Ralph Lifshitz, s. 14. lokakuuta 1939) on yhdysvaltalainen muotisuunnittelija. Hän syntyi Bronxissa New Yorkissa juutalaisille maahanmuuttajille, Frank ja Frieda Lipschitzille. Hänen isänsä Frank oli maalari. Lauren kävi DeWitt Clintonin High Schoolia Bronxissa. Samaa koulua kävivät myös Burt Lancaster, Calvin Klein ja Stan Lee. 16-vuotiaana Lauren ja hänen keskimmäinen veljensä Jerry vaihtoivat sukunimensä Lifshitzistä Laureniksi. Jotkut pitivät tekoa heidän juutalaisen perintönsä hylkäämisenä; Laurenin mielestä se oli välttämätöntä menestymisen kannalta. Lauren lähti opiskelemaan New Yorkin City Collegeen. Hän keskeytti opinnot opiskeltuaan kaksi vuotta liiketaloutta. Hän palveli Yhdysvaltain armeijassa 1962–1964. Sen jälkeen hän avioitui Ricky Low-Beerin kanssa. Hän ei opiskellut muotia missään vaiheessa, mutta työskenteli Brooks Brothersilla myyntimiehenä. Vuonna 1967 Ralph Lauren loi Polo-brändin ja alkoi harjoittaa solmiobisnestä. Lauren nimesi brändin urheilulajin mukaan, joka edusti hänen mielestään klassista tyyliä ja ylellisyyttä. Vuonna 1969 avattiin New Yorkiin ensimmäinen Ralph Laurenin vaateliike, ja vuonna 1971 luotiin ensimmäinen Ralph Laurenin naistenmallisto. Vuonna 1972 Lauren toi markkinoille Polo-paidan. 1986 Lauren muutti valokuvaaja Edgar de Evian ja Robert Denningin entisen asunnon Rhinelander Mansionin Polo Ralph Laurenin lippulaivamyymäläksi. Samana vuonna de Evia valokuvasi Laurenin Jamaikan kodin Round Hillin aikakauslehti House & Gardeniin. Vuonna 1987 Laurenilta leikattiin hyvänlaatuinen aivokasvain.Brain Tumor Surgery For Fashion Designer Vuonna 1993 Lauren toi markkinoille urheilullisen Polo Sport -malliston ja vuonna 1994 ylellisen miesten Purple Label -malliston, joka keskittyi laadukkaisiin, käsin tehtyihin pukuihin. 1990-luvun keskivaiheessa Polo Ralph Laurenista tuli julkinen osakeyhtiö, kun se listautui New Yorkin pörssiin symbolilla RL. Laurenilla ja hänen vaimollaan Rickyllä, jonka kanssa hän on ollut naimisissa yli 40 vuotta, on tytär sekä kaksi poikaa: Dylan, Andrew ja David. David toimii Polo Ralph Laurenin johdossa. Lauren tunnetaan myös vanhojen autojen keräilijänä. Hänen autonsa ovat voittaneet kilpailuja useita kertoja.Ralph Laurenin autot ovat taidetta yle.fi viitattu 25.4.2011 == Vaatemerkkejä == Luotuaan Polon 1967 Lauren on luonut useita muitakin brändejä: * Purple Label, miesten linja * Ralph Lauren Collection, naisten linja * Polo Ralph Lauren * Black Label * Blue Label * Lauren * RRL * RLX * Polo Golf * Polo Jeans Co. * Rugby == Lähteet == == Aiheesta muualla == *Biografia sekä kuvia (englanniksi) *Polo Ralph Laurenin web-sivu Luokka:Yhdysvaltalaiset muotisuunnittelijat Luokka:Yhdysvaltalaiset miljardöörit Luokka:Vuonna 1939 syntyneet Luokka:Elävät henkilöt
Oakville (Ontario)

Oakville on kaupunki, joka sijaitsee Ontariojärven rannalla Ontarion provinssissa Kanadassa. Sieltä on noin 31 kilometriä Torontoon ja 20 kilometriä Hamiltoniin. Kaupungin väkiluku on noin 194 000 (2016). ==Lähteet== == Aiheesta muualla == Luokka:Ontarion kaupungit Luokka:Suur-Toronto
Oakville

Oakville on seuraavien maantieteellisten paikkojen nimi: *Oakville, Sydney, Australia *Oakville, Manitoba, Kanada *Oakville, Ontario, Kanada *Oakville, Alabama, Yhdysvallat *Oakville, Connecticut, Yhdysvallat *Oakville, Kalifornia, Yhdysvallat *Oakville, Maryland, Yhdysvallat *Oakville, Missouri, Yhdysvallat *Oakville, Washington, Yhdysvallat.
Inari Krohn

Silja Inari Krohn (s. 18. syyskuuta 1945 Helsinki) on suomalainen taidemaalari ja -graafikko. Hän on opiskellut Suomen taideakatemiassa vuosina 1965–1969 ja Ranskassa Aix-en-Provencessa (École des Beaux-Arts) vuonna 1971. Ensimmäisen öljymaalauksia esitelleen näyttelynsä Krohn piti vuonna 1969. 1970-luvulla Krohnin tekniikka siirtyi poliittisista maalauksista luontoaiheisiin akvarelleihin ja grafiikkaan. Taidegrafiikassa Inari Krohn kutsuu teoksiaan vedoskollaaseiksi, joista syntyy jokaisella vedostuskerralla ainutkertainen teos. Hän yhdistää toisiinsa vesiväripuupiirroksen ja viivasyövytyksen tekniikkaa, minkä seurauksena lopputulos on usein akvarellimainen. Krohn valmistaa värit itse pigmenteistä, ja kunkin vedoksen värisävyt voivat olla yksilöllisiä. Vuosina 1995–1998 Krohn toimi Kuvataideakatemian taidegrafiikan professorina. Krohn on kirjoittanut kaksi omaelämäkerrallista kirjaa. Muusa kirjahyllyssä (2004) on taiteilijan lapsuusajoista kertova muistelmateos ja Musta ja muut värit (2006) on taiteilijaromaani, joka kertoo nuoren taiteilijan opiskeluvuosista 1960-luvun Suomessa ja kuvataiteilijuuteen kasvamisesta. Krohnien suku on tunnettu kulttuurisuku. Inari Krohnin sisar on Leena Krohn, jonka kirjoja hän on kuvittanut. Heidän isänsä oli Taide-lehden päätoimittaja Alf Krohn. Äiti Elisabeth (Liisa) Cederström (1911–1992) kirjoitti runoja ja työskenteli mielisairaanhoitajana. Inari Krohnin puoliso vuodesta 1975 lähtien on kirjailija, kirjallisuudentutkija Pertti Lassila, ja heidän tyttärensä Maija Lassila(s. 1985) ja valokuvaaja Katri Lassila (s. 1979) ovat molemmat kuvataiteilijoita. == Lähteet == == Aiheesta muualla == * * * Luokka:Suomalaiset taidegraafikot Luokka:Suomalaiset taidemaalarit Luokka:Suomalaiset kirjailijat Luokka:Pro Finlandia -palkitut Luokka:Kuvataideakatemian professorit Luokka:Vuonna 1945 syntyneet Luokka:Elävät henkilöt Luokka:Suomalaiset professorit
Muinaisaavikko

Muinaisaavikko on entinen aavikko, jolla nykyään kasvaa kasvillisuutta hiekkadyynien päällä. Viimeisen 12 500 vuoden sisällä 10 % maasta 30 pohjoisen ja eteläisen leveyspiirin välillä on ollut aavikkoa, mutta tuulisena, kuivana ja nykyistä kylmempänä jääkauden huippukautena noin 18 000 vuotta sitten jopa 50 %. Joillakin muinaisilla dyynikentillä kasvaa nykyään savannia, jopa sademetsää, ja monet muinaiset dyynikentät saavat sadetta nyt 80–150 mm. Keski-Nebraskassa sijaitsee muinainen Sand Hillsin hiekkakenttä, jonka pinta- ala on 57 00 neliökilometriä. Siellä on suuria, jopa 120 metrin korkuisia kasvillisuuden peittämiä dyynejä. Luokka:Aavikot
Sequeira Costa

José Carlos de Sequeira Costa (29. heinäkuuta 1929 Luanda, Angola – 21. helmikuuta 2019Morreu pianista Sequeira Costa, aos 89 anos ) oli portugalilainen pianisti. Hän syntyi Luandassa, mutta muutti 8-vuotiaana Lissaboniin. Vuonna 1948 Costa siirtyi Lontooseen opiskelemaan. Hän on toiminut pianonsoiton professorina Kansasin yliopistossa. Costa on levyttänyt muun muassa kaikki Sergei Rahmaninovin pianokonsertot. Lisäksi hänet tunnetaan hänen romanttisen musiikin tulkinnoistaan. == Lähteet == Luokka:Portugalilaiset pianistit Luokka:Vuonna 1929 syntyneet Luokka:Vuonna 2019 kuolleet
Maria João Pires

Maria João Pires (s. 23. heinäkuuta 1944, Lissabon) on portugalilainen pianisti. Pires aloitti pianonsoiton itsenäisesti. Vuosina 1953–1960 hän opiskeli pianonsoittoa Lissabonin konservatoriossa Campos Coelhon johdolla. Hän opiskeli myös sävellystä sekä musiikin teoriaa ja historiaa. Pires jatkoi opintojaan vielä Saksassa. Vuonna 1970 Pires voitti ensimmäisen palkinnon Brysselissä järjestetyssä pianokilpailussa. Hän esiintyi ensimmäistä kertaa Lontoossa vuonna 1986 ja New Yorkissa vuonna 1989. Pires on levyttänyt muun muassa kaikki Wolfgang Amadeus Mozartin pianosonaatit. Luokka:Portugalilaiset pianistit Luokka:Vuonna 1944 syntyneet Luokka:Elävät henkilöt
Subtrooppinen korkeapainevyöhyke

Subtrooppinen korkeapainevyöhyke on kääntöpiirien (Kravun ja Kauriin) tienoilla oleva ilmastovyöhyke, jolla on melko pysyviä korkeapaineen alueita. Koska korkeapaineella ei yleensä muodostu suuria pilviä, alueella sataa harvoin ja on laajoja aavikoita. Hyvä esimerkki subtrooppisesta korkeapainevyöhykkeestä on Sahara, jonne eivät yllä trooppiset savannisateet eivätkä pohjoisemmat välimerenilmaston alueen matalapaineet. == Katso myös== * Aavikko * Subtrooppinen vyöhyke Luokka:Ilmasto
Mike Ramsey

Michael ”Mike” Ramsey (s. 3. joulukuuta 1960 Minneapolis, Minnesota) on entinen yhdysvaltalainen jääkiekkoilija. Pelipaikaltaan hän oli puolustaja. Ramsey aloitti uransa Minnesotan yliopiston joukkueessa NCAA-sarjassa kaudella 1978–1979. Buffalo Sabres varasi hänet NHL:ään 1979 varaustilaisuuden ensimmäisellä kierroksella numerolla 11. Seuraavalla kaudella hänet valittiin Yhdysvaltojen maajoukkueeseen. Joukkue voitti 1980 talviolympialaisissa sensaatiomaisesti kultamitalin. Ramsey oli joukkueen nuorin pelaaja. Hän aloitti NHL-uransa välittömästi olympialaisten jälkeen Buffalossa. Hän pelasi Buffalossa aina kauteen 1992–1993 saakka, jolloin hänet siirrettiin kesken kauden Pittsburgh Penguinsiin. Hän pelasi Penguinsissa kauden 1993–1994 loppuun, jonka jälkeen siirtyi Detroit Red Wingsiin. Ramsey pelasi uransa loppuun Detroitissa. Hän lopetti jääkiekon kauden 1996–1997 jälkeen. Yhteensä Ramsey keräsi NHL:n runkosarjassa 1070 pelissä 79 maalia ja 266 syöttöä eli yhteensä 345 tehopistettä. Pudotuspeleissä vastaavat tehot olivat 115 ottelussa 8 maalia, 29 syöttöä eli 37 tehopistettä. Pelaajauransa jälkeen Ramsey on toiminut 1997–2000 Buffalo Sabresin apuvalmentajana ja vuodesta 2001 Minnesota Wildin apuvalmentajana. Hänet nimitettiin Yhdysvaltojen Hockey Hall of Fameen 2001. ==Aiheesta muualla== * Luokka:Yhdysvaltalaiset jääkiekkoilijat Luokka:Yhdysvaltalaiset olympiavoittajat Luokka:Yhdysvaltalaiset jääkiekkovalmentajat Luokka:Buffalo Sabresin varaamat pelaajat Luokka:Vuonna 1960 syntyneet Luokka:Elävät henkilöt
Michael Ramsey

Michael Ramsey on seuraavien henkilöiden nimi: * Michael "Mike" Ramsey, yhdysvaltalainen jääkiekkoilija * Michael Ramsey, Canterburyn arkkipiispa 1961–1974.
Ace Ventura – lemmikkidekkari

Ace Ventura – lemmikkidekkari () on yhdysvaltalainen komediaelokuva vuodelta 1994. Elokuvan pääosassa on koomikko Jim Carrey, joka esittää Ace Ventura -nimistä lemmikkieläinetsivää. Ace Ventura saa tehtäväkseen selvittää, mihin Miami Dolphinsin maskotti on kadonnut. Elokuvan naispääosassa on Frendit- televisiosarjasta tunnettu näyttelijä Courteney Cox. Ace Ventura rakentuu pitkälti Carreyn ylilyövän roolihahmon varaan. Elokuva teki aiemmin pienissä rooleissa olleesta Carreysta ison tähden. Läpi 1990-luvun hän sai näytellä Ace Venturan tapaisia komediahahmoja eri elokuvissa, kunnes laajensi repertuaariaan vakavamman komedian suuntaan vuosikymmenen lopulla. Elokuvan yhdessä kohtauksessa metalliyhtye Cannibal Corpse tekee cameoroolin esittäen kappalettaan "Hammer Smashed Face". Ace Ventura poiki myös jatko-osan, Ace Ventura – luonto kutsuu (), joka sai ensi-iltansa vuonna 1995. Jatko-osassa Ace matkaa Afrikkaan selvittämään kadonneen albiinolepakon arvoitusta. == Rooleissa == * Jim Carrey – Ace Ventura * Courteney Cox – Melissa Robinson * Sean Young – Lois Einhorn * Tone Lōc – Emilio * Dan Marino – Dan Marino ==Lähteet== Luokka:Vuoden 1994 yhdysvaltalaiset elokuvat Luokka:Ace Ventura -elokuvat Luokka:Tom Shadyacin ohjaamat elokuvat Luokka:Warner Brosin elokuvat
Itsestä yleistäminen

Itsestä yleistäminen (Argumentum ad preferentiam) on argumentaatiovirhe, jossa subjektiivinen mielipide tai makuasia tehdään objektiiviseksi mielipiteeksi. Sen yleinen kaava on: # Henkilö X on sitä mieltä, että A on tosi # Siispä A on tosi Esimerkkejä: :Pidän oluesta. Siispä se on hyvää. :Seksin ostaminen pitäisi kieltää lailla. On moraalisesti väärin, että seksipalveluja voi ostaa ja myydä. Tämä argumentointivirhe tunnetaan myös objektiivisena relativistisena virhepäätelmänä tai argumentum ad preferentiam (mieltymyksellä argumentointi). Sen inverssi on itseen yleistäminen. Luokka:Argumentaatiovirheet
Mosambikin lippu

Mosambikin lipussa on vihreä, musta ja keltainen horisontaaliraita, joiden väleissä on kapeat raidat valkoista. Vasemmassa reunassa on punainen kolmio, jossa on keltainen viisisakarainen tähti. Tähden päällä on avonainen kirja, jonka päällä ovat kuokka ja Kalašnikov-rynnäkkökivääri ristittyinä. Lipun kylkien suhteet ovat 2:3. Lipun vihreä raita symboloi maataloutta, musta Afrikkaa, keltainen mineraaleja ja valkoiset raidat rauhaa. Punainen kolmikulma kuvaa Mosambikin tasavallan itsenäisyyden puolesta käytyä taistelua. Lipussa esiintyvä rynnäkkökivääri kuvastaa sotilaita, kirja älymystöä ja kuokka talonpoikia. Keltainen tähti kuvaa sosialismia ja kansainvälistä solidaarisuutta. Mosambikin alkuperäinen lippu perustui Frelimon, Mosambikin vapautusrintaman, puoluelippuun. Nykyiselleen Mosambikin lippu muutettiin vuonna 1983. Mosambikin lippu on Guatemalan lipun lisäksi ainoa kansallislippu, jossa on kuvattu nykyaikainen ase. Kalašnikov- rynnäkkökivääri symboloi maan itsenäisyyden alkuajan sotaisuutta. Rauhan palattua on käyty keskustelua rynnäkkökiväärin ja tähden poistamisesta lipusta. == Lähteet == == Aiheesta muualla == * Flags Of The World. República de Moçambique Luokka:Valtioiden liput Lippu
Muinaistutkija

Muinaistutkija on Suomen arkeologisen seuran julkaisema aikakauslehti, joka ilmestyy neljä kertaa vuodessa. Lehdessä julkaistaan tieteellisiä artikkeleita ja Suomen arkeologiaa kommentoivia kolumneja. Lehden painos on runsaat 500 kappaletta. == Lähteet == Luokka:Suomalaiset tiedelehdet Luokka:Arkeologia
Portugalin lippu

Portugalin lippu on Portugalin tunnus vaakunan ja kansallislaulun ohella. Se otettiin käyttöön 30. kesäkuuta 1911. Lipun mittasuhteet ovat 2.3. Vihreä palkki on leveydeltään 2:5 ja punainen 3:5. Palkkien taitekohdassa on maan vaakuna, joka on ollut lähes jokaisessa Portugalin historian aikana käytetyssä lipussa. Kilven alla on taivaanpalloa havainnollistava armillaaripallo (eräs tähtitieteellinen koje), joka on liitetty lippuun kuvastamaan maan suuria merenkulkuperinteitä. Lipun vihreä väri kuvaa toivoa ja punainen vallankumousta. == Lähteet == == Aiheesta muualla == Luokka:Valtioiden liput lippu
Aïr

Aïrvuoret eli Aïrin massiivi () on vuoristo Afrikassa Saharan autiomaassa Nigerin keskiosassa. Aïrvuoret ovat jyrkkärinteisiä, ja monet niistä kohoavat 1 800 metrin korkeuteen. Vuoriston korkein huippu Grébounvuori on 1 944 metrin korkeudella merenpinnasta. Vuoristoa halkovat syvät laaksot. Laaksoissa on jonkin verran kasvillisuutta, joten tuaregit harjoittavat niissä paimentolaisuutta. Alueelta kaivetaan uraania ja muita mineraaleja. Aïr on tunnettu 6000-luvulta eaa. noin vuoteen 1000 eaa. tehdyistä kalliomaalauksistaan ja -kaiverruksistaan. Aikaisemmin Aïr oli laidunaluetta, mikä on nähtävissä karjaa ja suuria nisäkkäitä kuvaavista maalauksista. 3000-luvulla eaa. aavikko alkoi kuitenkin levitä ja tuaregit muuttivat alueelle pohjoisesta. Myöhempi taide kuvaa sotaa: hevosia ja sotavaunuja. Erityisen kuuluisa on Daobusista vuonna 1999 löydetty viisi metriä korkea kirahvia kuvaava kaiverrus. Vuonna 1991 osa Aïrvuorista liitettiin yhdessä Ténérén kanssa Unescon maailmanperintöluetteloon nimellä Aïrin ja Ténérén luonnonsuojelualue. == Lähteet == == Aiheesta muualla == Luokka:Nigerin maantiede Luokka:Afrikan vuoristot Luokka:Sahara Luokka:Seulonnan keskeiset artikkelit
Kaltevan pinnan argumentti

Kaltevan pinnan argumentti on argumentoinnin muoto, jossa jotain ehdotusta vastustetaan keksimällä sille huonosti perusteltu seuraus tai seurausten ketju, joka päättyy johonkin epätoivottavaan asiaan. Kaavamaisesti kaltevan pinnan argumentti voidaan esittää seuraavasti: # A sinänsä voidaan hyväksyä. # A:sta seuraa B. # B:tä ei voida hyväksyä. # A:ta ei voida hyväksyä. Riittää, että väitetyssä seurausten ketjussa on vain yksi linkki, jossa vastustettavasta ehdotuksesta hypätään suoraan väitettyyn epätoivottavaan seuraukseen, ilman välivaiheiden erittelyä. Seuraukseen voidaan myös mennä useankin välivaiheen kautta, jolloin A:sta seuraa B, josta seuraa C ja niin edelleen. Tavallisesti käytetyssä muodossaan kaltevan pinnan argumenttiin sisältyy lausumaton oletus, että huonot, äärimmäiset seuraukset todella toteutuvat välttämättä tai todennäköisesti. Suomen kielessä kaltevan pinnan argumentin idea tiivistyy sanonnassa ”Jos antaa pirulle pikkusormen, se vie koko käden”. Esimerkki kaltevan pinnan argumentoinnista on, jos henkilö vastustaa autoilijoiden turvavyöpakkoa sillä perusteella, että seuraavaksi ihmisille varmasti määrätään turvavyöt makuuhuoneisiinkin, jotta he eivät putoaisi sängystä ja loukkaisi itseään, ja sitten ollaankin jo orwellilaisessa valvontayhteiskunnassa. Tällainen argumentti on argumentointivirhe silloin, kun väitetyssä seurausten ketjussa on yksikin kiistanalainen syy- ja seurausyhteys, jota ei perustella, tai kun tällaisen yhteyden perusteet ovat asiaankuulumattomia tai riittämättömiä. Hyvin perusteltuina pitkätkin syy- ja seurausketjut sen sijaan ovat täysin päteviä, ja niistä vedettävä johtopäätös oikeutettu eikä kaltevan pinnan argumentti. Perustellummaksi tällaisen argumentoinnin voi tehdä myös kutsumalla väitettyjä seurauksia vain mahdollisiksi tai todennäköisiksi, mutta ei varmoiksi. Myöskään jonkin ehdotuksen vastustaminen sillä perusteella, että se loisi ennakkotapauksen, johon myöhemmin tultaisiin epätoivotusti vetoamaan, ei ole kaltevan pinnan argumentti, ellei siihen sisälly virheellinen vastaavuuden oletus. ==Katso myös== *Dominoteoria *Porttiteoria == Lähteet == Luokka:Argumentaatiovirheet
O sancta simplicitas

O sancta simplicitas (Voi pyhä yksinkertaisuus!) olivat legendan mukaan teologi Jan Husin viimeiset sanat, kun hänet vuonna 1415 poltettiin roviolla Konstanzin kirkolliskokouksen aikana. Kertomuksen mukaan Hus lausui sanat nähdessään yksinkertaisen maalaismummon kantavan lisää puita rovioon. ==Lähteet== Luokka:Latinankieliset fraasit
Pinhead

Pinhead on kuvitteellinen hahmo Clive Barkerin Hellraiser-maailmassa. Elokuvissa häntä esittää näyttelijä Doug Bradley. Pinheadillä ei alun perin ollut nimeä, vaan häntä kutsuttiin vain ”Kenobiittien Johtajaksi”. Elokuvien fanit keksivät hahmolle nimen ”Pinhead”. ==Tietoja hahmosta== Pinhead oli alun perin tutkimusmatkailija ja ensimmäisen maailmansodan veteraani, Britannian armeijan kapteeni Elliot Spencer. Hän muuttui Pinheadiksi, ”kärsimyksen enkeliksi” ja Kenobiittien johtajaksi avattuaan demonisen Lemarchandin laatikon, ja tultuaan Kenobiitti Xipe Totecin hengen riivaamaksi. Pinheadin täytyy tarkoituksellisesti kutsua paikalle avaamalla Lemarchandin laatikko, mikä mahdollistaa Kenobiittien pääsyn tähän maailmaan. Pinhead ei tapa harkitsemattomasti, tai kostonhalusta, vaan koska arvoituslaatikon avaaja kutsuu hänet Helvetistä. On myös huomioitava, että laatikon avaaminen itsessään ei aiheuta avaajan kuolemaa: Hellbound: Hellraiser II:ssa Pinhead estää Kenobiittejä tappamasta henkisesti sairasta Tiffanya, joka ratkaisee ja avaa laatikon ilkeän tohtori Channardin manipuloinnin johdosta. ”...kädet eivät kutsu meitä, vaan halu...” Pinheadin erottaa muista tyypillisistä tappajista myös mahdollisuus neuvotteluun ja kaupankäyntiin. Sekä Hellraiserissä, että Hellraiser: Hellseekerissä Kirsty tekee kaupat Pinheadin kanssa tarjoten hänelle ”sieluja” omansa sijasta, ja täten säilyttäen henkensä. Pinhead ei myöskään tapa nopeasti. Hän ja Kenobiitit ovat hyvin perehtyneitä kidutukseen. Kuolema ei lopeta uhrien kärsimystä, koska he päätyvät helvettiin, jossa (Pinheadin sanoin) ”Meillä on ikuisuus aikaa tutustua lihaanne.” ==Pinhead: Sadisti vai Helvetin johtaja?== Pinheadin rooli on vaihdellut elokuvien myötä. Alkuperäisessä Hellraiserissä hän oli yksinkertaisesti vain ”yliluonnollinen sadisti”, joka kidutti laatikon arvoituksen ratkaisijoita. Neljänteen Hellraiseriin mennessä hänestä on tullut jonkinlainen korkea-arvoisempi demoni Helvetin hierarkiassa. Pinheadin tehtävä seitsemännessä elokuvassa on vaikea ymmärtää kuuden aiemman elokuvan antamien tietojen pohjalta, siksi jotkut Hellraiser fanit pitävätkin vain kolmea ensimmäistä elokuvaa merkittävinä. ==Pinhead populaarikulttuurissa== * Elokuvassa Chuckyn morsian, poliisipäällikön kuoltua nauloihin kasvoillaan, tappajanukke Chucky toteaa: ”Miksi tämä näyttää niin tutulta?”, viitaten Pinheadin ulkonäköön. Todennäköisesti Chucky oli nähnyt itse Pinheadin helvetissä, kun hän oli kuolleena useita vuosia. * Elokuvassa Freddy vs. Jason poistetussa kohtauksessa Freddy Krueger ja Jason Voorhees joutuvat helvettiin taistelemaan toisia vastaan, mutta Pinhead ilmestyy paikalle ja tuhoaa molemmat sarjamurhaajat. == Aiheesta muualla == * Doug Bradleyn kotisivut * Clive Barkerin kotisivut * Tietoa Hellraisereistä Luokka:Elokuvahahmot Luokka:Kuvitteelliset joukkomurhaajat Luokka:Kuvitteelliset telekineetikot Luokka:Kuvitteelliset papit ja papittaret
Setsubun

Setsubun () on päivä ennen jokaista vuodenaikaa. Sanalla viitataan kuitenkin yleensä japanilaiseen kevään tulon juhlaan. Šintolaiseen perinteeseen kuuluvaa setsubunia vietetään 3. helmikuuta, jolloin ajetaan pois oni, talven paholainen. Juhlassa heitellään kuivattuja soijapapuja ja lauletaan ”Oni wa soto, fuku wa uchi” (). Ainakin Kiotossa myös kaikki maikot ja geikot viettävät setsubunia. He järjestävät pyhäköissä seremonioita, joiden aikana he heittelevät kuivattuja soijapapuja ja esittävät erityisen jumalille osoitetun tanssin. Illalla he vierailevat useammissa teehuoneissa naamiaisasuihin pukeutuneina. Kyseistä iltaa kutsutaan nimellä obake, ja sen on tarkoitus olla hauska ja iloinen tapahtuma. Illan aikana kuluu perinteisesti myös paljon alkoholia. == Lähteet == == Aiheesta muualla == * Savumerkkejä (Ilo 3/2006) Luokka:Helmikuun juhlapäivät Luokka:Japanilainen kulttuuri Luokka:Japaninkieliset sanat ja sanonnat
Kaistaviljely

Kaistaviljely () on viljelytekniikka, jossa viljellyt ja kesannoidut kaistat vuorottelevat. Myös eri lajeja voidaan kylvää kaistoittain siten, että esimerkiksi vehnä vuorottelee maissin, sokeriruo'on tai puuvillan kanssa. Kaistaviljelyä käytetään kuivuudesta kärsivillä ja eroosioherkillä alueilla estämään eroosiota. Luokka:Viljelytavat
Maha Shivratri

Maha Shivaratri (”Shivan yö”) on tärkeimpiä juhlia hindulaisuudessa. Siinä juhlitaan maailman pelastumista tuhon jumala Shivan ansiosta. Maha Shivaratri on varsinkin naisten juhla, jonka aikana avioituneet naiset rukoilevat perheensä miespuolisten jäsenten puolesta. Naimattomat naiset puolestaan rukoilevat sitä, että löytäisivät itselleen hyvän aviomiehen. Shivatrin viettoon kuuluu muun muassa kolmikerroksisen alttarin rakentaminen ja palvontamenot, joita pidetään pitkin yötä. == Lehdet == * Savumerkkejä (Ilo 3/2006) Luokka:Hindulaisuuden juhlat
Marc Jacobs

Marc Jacobs (s. 9. huhtikuuta 1963 New York) on yhdysvaltalainen muotisuunnittelija. Jacobs oli vuosina 1997-2013 tunnetun ranskalaisen muotitalon Louis Vuittonin taiteellinen johtaja.http://www.vogue.co.uk/news/2013/10/02/marc-jacobs-is-leaving-louis- vuitton Hänellä on myös omia suosittuja vaatelinjoja, kuten esimerkiksi Marc Jacobs sekä vuonna 2002 aloitettu, hieman halvempi Marc By Marc Jacobs. Marc Jacobs valmistui High School of Art and Designista vuonna 1981 ja sen jälkeen jatkoi opiskelujaan Parsons School of Designissa New York Cityssä. Parsonsissa hän voitti palkintoja kuten Perry Ellis Gold Thimble Awardin vuonna 1984, sekä suunnitteli ja myi kokoelman neuleita. Samoihin aikoihin hän myös aloitti näihin päiviin kestäneen yhtiökumppanuuden Robert Duffyn kanssa. Ensimmäisen kokoelman nimellä Marc Jacobs Jacobs julkaisi vuonna 1986. Seuraavana vuonna hän voitti erään alan korkeimmista palkinnoista; The Council of Fashion Designers of American (CFDA) Perry Ellis-palkinnon uuden muotikyvyn kategoriassa. Jacobs ja Duffy liittyivät Perry Ellisille vuonna 1989. Vuonna 1992 Jacobs sai jälleen tunnustuksen CFDA:lta, kun nämä nimesivät hänet vuoden naistenvaatesuunnittelijaksi. Jacobs sai Ellisiltä potkut suunniteltuaan vuonna 1993 merkille grunge-tyylisen kokoelman. Kokoelma toi kuitenkin Jacobsille paljon huomiota muotimaailmassa. Louis Vuittonin muotitalon taiteelliseksi pääsuunnittelijaksi Jacobs nimettiin vuonna 1997. Vuittonilla Jacobs suunnitteli muun muassa muotitalon ensimmäisen valmisvaatekokoelman, sekä teki yhteistyötä muun muassa taiteilijoiden Takashi Murakamin ja Stephen Sprousen kanssa. Marc Jacobsin vaatteita myydään ympäri maailmaa runsain mitoin. Jacobs on vaatteittensa ohella tunnettu myös kengistään ja laukuistaan, joista tunnetuin malli lienee Stam Bag. Maaliskuussa 2012 uutisoitiin Marc Jacobsin haluttomuudesta maksaa malleillensa palkkaa. Lokakuussa 2013 kerrottiin Jacobsin lähtevät Louis Vuittonilta ja keskittyvän omaan brändiinsä. == Lähteet == == Aiheesta muualla == * Virallinen kotisivu Luokka:Yhdysvaltalaiset muotisuunnittelijat Luokka:Vuonna 1963 syntyneet Luokka:Elävät henkilöt Luokka:Vaatemerkit
Tuvalun lippu

Tuvalun lippu otettiin käyttöön vuonna 1978. Sen yhdeksän tähteä kuvaavat yhdeksää atollia, joista Tuvalu muodostuu. Vuonna 1995 käyttöön otettiin uusi lippu, mutta vanha lippu palautettiin pienten muutosten jälkeen vuonna 1997. == Kuvaus == Tuvalun lipussa on vasemmassa ylänurkassa Yhdistyneen kuningaskunnan lippu. Tuvalun lipun pohjaväri on vaaleansininen, ja siinä on lisäksi yhdeksän kultaista tähteä, jotka edustavat valtion atolleja. Tähdet on sijoitettu lippuun osoittamaan atollien maantieteellisiä sijainteja. Tuvalun lippulaki asettaa lipulle joitain sääntöjä. Yhdistyneen kuningaskunnan Union Jack peittää neljänneksen lipusta. Tähtiä on vain lipun toisella puoliskolla, ja lipun korkeuden ja leveyden suhde on yhden suhde kahteen. Yhden tähden leveys on noin kahdestoistaosa koko lipun leveydestä. Tähdet eivät ole kaikki suorassa, vaan osa osoittaa alaspäin ja osa lipun keskelle. Jälkimmäistä tähtien kulmaa ei ole laissa määritelty. Lisäksi tähtien sommittelua ei ole missään määrätty. == Historia == Kun Ellicesaaret eli nykyinen Tuvalu erosi vuonna 1976 Gilbertsaarista ja muodosti oman siirtokuntansa, sille tuli myös oma lippu. Ellicesaarten lipussa oli vasemmassa yläreunassa Union Jack. Lipun pohjaväri oli tummansininen ja oikean puoliskon keskellä oli valkoinen kiekko, jonka keskellä oli Tuvalun vaakuna. Tuvalu itsenäistyi 1. lokakuuta 1978. Tuvalussa järjestettiin kansallinen kilpailu uudesta lipusta. Ehdotelmien joukosta valittiin Vione Natano -malli, joka on myös nykyinen lippu. Lippua muutettiin ensimmäisen kerran 1995, kun se muutettiin vastaamaan maan nimeä. Tuvalu tarkoittaa "kahdeksaa saarta", sillä alkujaan maan yhdeksännellä atollilla Niulakitalla ei ollut asukkaita. Lipusta poistettiin siis yksi tähti. Vielä samana vuonna lipusta päätettiin poistaa myös Yhdistyneen kuningaskunnan lippu. Lokakuussa 1995 julkaistiin uusi lippu. Se ei kuitenkaan ollut suosittu kansan keskuudessa. Pääministeri Kamuta Latasi sai parlamentilta epäluottamuslauseen joulukuussa 1996. Bikenibeu Paeniu valittiin pian tämän jälkeen uudeksi pääministeriksi, ja hän palautti Tuvalun alkuperäisen lipun helmikuussa 1997.Taylor & Francis Group, s. 4269–4270 == Lähteet == * === Viitteet === Luokka:Valtioiden liput lippu
Giorgio Armani

Giorgio Armani (s. 11. heinäkuuta 1934 Piacenza, Italia) on italialainen muotisuunnittelija, joka tunnetaan varsinkin miesten mallistostaan ja minimalistisesta tyylistään. Armania pidetään Italian menestyneimpänä muotisuunnittelijana. Armani opiskeli jonkin aikaa lääketiedettä ja suoritti armeijan. Hän työskenteli milanolaisessa tavaratalossa ja alkoi sitten suunnitella vaatteita Nino Cerrutille. Ensimmäisen oman miesten mallistonsa hän julkisti vuonna 1974 ja seuraavana vuonna ensimmäisen naisten mallistonsa. Armani puvusti Richard Geren vuoden 1980 elokuvassa American Gigolo, mikä lisäsi yrityksen menestystä. Hän on puvustanut myös Sophia Lorenia vuodesta 1994 Sophia Loren : Eilen, tänään, huomenna isbn: 9789523753495 Vaateteollisuuden lisäksi Armani on laajentanut liiketoimiaan myös muun muassa sisustussuunnitteluun, ravintoloihin ja hotelleihin. Vuoden 2015 joulukuussa Forbes arvioi hänen omaisuutensa arvoksi 7,5 miljardia Yhdysvaltain dollaria. Hän on myös yksi koripallojoukkue Olimpia Milanon omistajista. Armani on myös suunnitellut Torinon talviolympialaisten Italian joukkueen puvut. == Lähteet == == Aiheesta muualla == * Virallinen sivusto * Luokka:Italialaiset muotisuunnittelijat Luokka:Italialaiset miljardöörit Luokka:Vuonna 1934 syntyneet Luokka:Elävät henkilöt Luokka:Vaatemerkit
Infernal

Infernal on tanskalainen pop-duo. Se perustettiin vuonna 1997. Tähän mennessä se on julkaissut kolme albumia, joista tunnetuin on From Paris to Berlin. Kyseiseltä levyltä julkaistiin myös samanniminen hittikappale. Huhtikuussa vuonna 2008 yhtye ilmoitti kotisivuillaan uuden albuminsa nimeksi Electric Cabaret, joka julkaistiin 11. elokuuta 2008. http://www.infernal.dk == Diskografia == ===Albumit=== * Infernal Affairs (1998) * Remixed Affairs (1998) * Waiting for Daylight (2001) * Muzaik (2001) * From Paris to Berlin (2004) * From Paris to Berlin (International Edition) (2005) * From Paris to Berlin (UK/US Edition) (2007) * Electric Cabaret (2008) * Fall from Grace (2010) * HORMESIS (2022) ===Singlet=== * Sorti de l'Enfer (1997) * Highland Fling (1998) * Kalinka (1998) * Voodoo Cowboy (1998) * Your Crown feat. Xenia (1999) * Serengeti (2000) * Sunrise (2000) * Muzaik (2001) * You Receive Me (2001) * Humbled By Nature (2001) * Let Me Hear You Say Yeah (2001) * The Cult of Noise feat. SNAP! (2003) * Banjo Thing feat. Red$tar (2003) * Cheap Trick Kinda Girl (2004) * From Paris to Berlin (2004) * Keen on Disco (2005) * A to the B (2005) * Ten Miles (2006) * Self Control (2006) * I Won't Be Crying (2007) * Downtown Boys (2008) * Whenever You Need Me (2008) * Electric Light (2008) * Redefinition (2009) * Love Is All... (2010) * Alone, Together (2010) ==Lähteet== == Aiheesta muualla == *Kotisivut Luokka:Tanskalaiset popyhtyeet
Sanahelinä

Sanahelinä on argumentaatiovirhe, jossa pyritään voittamaan väittely puhumalla paljon mutta sanomatta mitään. Sanahelinä on tyypillisesti merkityksettömiä ja asiaan liittymättömiä, kieliopillisesti oikeita, kukkaiskielisiä lauseita, jotka eivät ilmaise mitään. Sanahelinä tunnetaan myös nimellä argumentum ad eloquantiam (argumentaatio kaunopuheisuudella). Usein sanahelinä sisältää vaikeatajuisia sivistyssanoja tai täysin merkityksettömiä, keksittyjä sanoja. Sanahelinän äärimmäisin muoto on pekoraali, jossa käytetään semanttisesti ja grammaattisesti oikeita mutta täysin merkityksettömiä sanoja (flati voci). Postmodernisteja on usein syytetty sanahelinästä. Termi ”sanahelinä” on peräisin Paavalin lausumasta: ”Vaikka minä puhuisin ihmisten ja enkelien kielillä mutta minulla ei olisi rakkautta, olisin vain kumiseva vaski tai helisevä symbaali.” (I Kor. 13:1) Luokka:Argumentaatiovirheet
Marbella

Marbella on kaupunki Espanjan Aurinkorannikolla Málagan maakunnassa Andalusian itsehallintoalueella. Kaupungissa on noin 140 000 asukasta (2016).Instituto Nacional de Estadística Aluetta on muinoin pitänyt hallussaan niin foinikialaiset, karthagolaiset kuin roomalaisetkin mutta jo paleoliittiselta kaudelta peräisin olevia jäänteitä on löydetty. Roomalaisten ajoilta ovat peräisin roomalainen kylpylä ja Villa romana de Río Verde. 700-luvulla arabit saapuivat eteläiseen Espanjaan tuoden mukanaan islamilaisen hallinnon. Linna ja puolustusmuuri rakennettiin suojaamaan kaupunkia kristittyjen hyökkäyksiltä. Arabit hallitsivat Marbellaa n. 700 vuoden ajan, ja maurilaisvaikutteita voi nähdä eri puolilla Marbellaa. Katoliset kuninkaat kuningas Ferdinandin johdolla valloittivat Marbellan vuonna 1485. Tulevina vuosisatoina kaupunki koki dramaattisia muutoksia. Vanhankaupungin alkuperäinen islamilainen medina tuhottiin ja sen paikalle rakennettiin uusi plaza, joka nykyään tunnetaan nimellä Plaza de los Naranjos (Appelsiiniaukio). Useita satoja vuosia myöhemmin San Luisin linnake rakennettiin suojaamaan kaupunkia merirosvoilta. Linnakkeesta on jäljellä torni, joka sijaitsee Hotel Fuerten puutarhassa kaupungin keskustassa. Marbella oli pieni maatalouskaupunki aina 1940-luvulle saakka, jolloin prinssi Alfonso de Hohenlohe saapui kaupunkiin. Hän osti maata ja alkoi rakennuttaa hotelleja ja asuntoja. Siniverisenä aristokraattina prinssi Hohenlohe houkutteli Euroopan kuninkaallisia valitsemaan Marbellan lomailukeitaakseen. Lähin lentoasema sijaitsee 50 kilometrin päässä Málagassa, jonne on linja-autoyhteys. Cercanías-lähijunan jatkamista Fuengirolasta Marbellaan on suunniteltu. Kaupungissa on kuvattu suomalainen elokuva Uuno Epsanjassa sekä tositelevisiosarja Miljonääriäidit. == Kuvia == Plaza De Los Naranjos, Marbella.jpg|Plaza de los Naranjos. Taustalla kaupungintalo. Marbella old town (5).jpg|Calle Anche Marbella 2015 10 19 3510 (24644535521).jpg|Plaza Fernando de Alcalá Fuente Alameda.JPG|Parque de la Alameda Marbella 2015 10 20 1743 (24646806321).jpg|Salvador Dalín veistoksia Marbellassa. Villa romana Río Verde 5.JPG|Villa romana de Río Verde. 200–100 luvulla eaa. rakennetun roomalaisen huvilan mosaiikkilattiaa. Castillo de la Madera.jpg|Castillo de la Madera. Linna rakennettiin kalifi Abd ar-Rahman III:n määräyksestä 900-luvulla. Marbella3.jpg|Puerto Banús == Lähteet == * http://www.marbellafamilyfun.com/marbella-history.html === Viitteet === == Aiheesta muualla == * Marbellan virallinen sivusto Luokka:Andalusian kaupungit Luokka:Málagan kunnat Luokka:Seulonnan keskeiset artikkelit